《特峰歌》
明代·无愠

一峰特立天地间，仰望不及徒跻攀。知有何人住绝顶，菜叶流出清溪湾。

雾捲烟舒日千变，枯木岩前路回转。善财到此亦踌躇，何处亲承德云面。

华开华落春复秋，太华未足为朋俦。石背萝阴卧麋鹿，风前日下啼栗留。

千奇万怪状不尽，得趣忘言心自领。栽田博饭老杨岐，见说年来赋归隐。

作者简介：（?—1397）元明间僧。浙江临海人，字恕中，号空室，俗姓陈。初居径山，两坐浙东名刹。洪武中，日本国王慕名，奏请住持。太祖召之，以老病辞。有《山庵杂录》。